Sony

Sony Group Corporation (ソニーグループ株式会社, Sonī Gurūpu kabushiki gaisha,  ), cunoscut în mod comun ca simplu Sony (stilizat ca SONY), este un conglomerat japonez multinațional care are sediul în sectorul Minato, Tokyo, Japonia. Ca o companie majoră de tehnologie, ea operează ca unul dintre cei mai mari producători de electronice de consum și profesionale, cea mai mare companie de console de jocuri video și cel mai mare editor de jocuri video. Prin Sony Entertainment, este una dintre cele mai mari companii de muzică (cu cel mai mare editor muzical și a doua cea mai mare casă de discuri) și al treilea cel mai mare studio de filme, facând-o una dintre cele mai cuprinzătoare companii de media. Este cel mai mare conglomerat de tehnologie și media din Japonia. Este de asemenea recunoscută ca fiind cea mai bogată companie japoneză în numerar, cu rezerve în bani lichizi de 2 triliarde de ¥.

Cele mai cunoscute invenții Sony sunt: Walkman-ul, primul CD player portabil, primul tranzistor radio, prima casetă cu bandă magnetică din Japonia și consola de jocuri video PlayStation.

Sony, cu cota sa de piață la 55% în domeniul senzorilor de imagine, este cel mai mare producător de senzori de imagine, al doilea cel mai mare producător de camere foto și este printre liderii de vânzare de semiconductori. Este cel mai mare jucător pe piața de TV premium pentru un televizor de cel puțin  cu un preț de peste 2,500 de $ de asemenea cu cea mai mare marcă TV pe cotă de piață și, din 2020, al treilea cel mai mare producător de televizoare de pe piață după cifrele anuale de vânzări.

Sony Group Corporation este compania de holding a , care este alcătuită din Sony Corporation, Sony Semiconductor Solutions, Sony Entertainment (Sony Pictures Entertainment, Sony Music Entertainment), Sony Interactive Entertainment, Sony Financial Group, Sony Creative Products și altele.

Sony are o legătură slabă cu grupul corporativ Sumitomo Mitsui Financial Group (SMFG), succesorul lui Mitsui keiretsu. Sony este listată la Tokyo Stock Exchange (în care este o constituentă a indexelor Core30 Nikkei 225 și TOPIX) cu o listare adițională în forma certificatelor de depozite americane listată în New York Stock Exchange (tranzacționată din 1970, facând-o cea mai veche companie japoneză să fie listată la o bursă americană), și a fost evaluată pe locul 88 în lista din 2021 a Fortune Global 500.

Fondatorii corporației, Akio Morita și Masaru Ibuka, au derivat numele Sony din sonus, cuvântul latin pentru „sunet”, de asemenea din cuvântul englezesc „sonny”, o expresie americană din anii 1950 pentru „băiat”.

Sloganul curent al companiei este We Are Sony. Sloganele sale anterioare au fost The One and Only (1979–1982), It's a Sony (1981–2005), like.no.other (2005–2009), make.believe (2009–2013) și Be Moved (2013–2021).

Istoria 

La sfârșitul anului 1945, după terminarea celui de-al Doilea Război Mondial, Masaru Ibuka și-a deschis un mic magazin de reparat aparate radio într-o clădire dezafectată de atacurile cu bombe în Nihonbashi, Tokio. Anul următor s-a alăturat colegului său Akio Morita, și împreună au înființat o companie numită „Tokyo Tsushin Kogyo K.K.”, (Tokyo Telecommunications Engineering Corporation). Compania a construit prima bandă de înregistrare din Japonia, numită la început „Tip-G”.

La începutul anilor 1950, Ibuka a călătorit în Statele Unite, auzind despre invenția firmei Bell Labs, tranzistorul. El i-a convins să licențieze tehnologia tranzistorului pentru compania sa japoneză. În timp ce multe companii americane căutau cum să folosească tehnologia tranzistorului în scopuri militare, Ibuka și Morita căutau cum să o aplice în comunicații. Deși companiile americane Regency și Texas Instruments au creat deja primele radiouri cu tranzistori, compania lui Ibuka a reuși să le comercializeze cu succes pentru prima dată.

În august 1955, Tokyo Tsushin Kogyo a creat Sony Tr-55, primul radio cu tranzistor japonez comercializat. Ei au avut un succes asemănător și în iarna aceluiași an prin crearea lui Sony TR-72, un produs bine primit atât în Japonia cât și în Canada, Australia, Țările de Jos și Germania etc.. Dispunând de șase tranzistori, push-pull de ieșire și îmbunătățiri privind calitatea sunetului, TR-72 a continuat să fie un produs popular la începutul anilor 1960.

În mai 1956, compania a produs TR-6, care conținea un design inovator subțire și sunet de calitate capabil să rivalizeze cu radiourile portabile cu tub. TR-63, creat în 1957, a deschis primul magazin din Statele Unite și a lansat noua industrie a microelectronicelor de consum. De la mijloul anilor 1950, adolescenții americani au început să-și cumpere radiouri portabile cu tranzistor în număr mare, de la aproximativ 100.000 de unități la 5.000.000 de unități la sfârșitul anului 1968.

Sediul companiei Sony s-a mutat din sectorul Shinagawa, Tokio, în sectorul Minato, în același oraș la sfârșitul anului 2006.

Produse 
 Televizoare.
 Sisteme audio.
 Aparate foto digitale.
 Camere video.
 Vaio - computere tip notebook.
 Monitoare pentru computer.
 Digital Personal Assistant Clié.
 Walkman, primul casetofon portabil. Startul producției în 1979. În circa 30 de ani s-au vândut cam 220 milioane buc. Producția în Japonia va înceta în 2010, dar va continua pentru o anumită perioadă în China.
 PlayStation (PS), PlayStation 2 (PS2), PlayStation: Portable (PSP), PlayStation 3 (PS3), Playstation: Vita (PSV), PlayStation 4 (PS4) și PlayStation 5 (PS5) Console de Jocuri Video. 
 MiniDisc.
 Aibo - robot android.
 Betamax (competitorul casetelor VHS).
 Televizoare în 3D.
și multe altele.

Acționari 

(în martie 2004)

 Moxley and Co (12.5 %)
 Stéphane Béart (10.5 %)
 Japan Trustee Services Bank, Ltd. (Trust Account) (5.3 %)
 The Master Trust Bank of Japan, Ltd. (Trust Account) (4.2 %)
 The Chase Manhattan Bank N.A. London (3.6 %)
 State Street Bank and Trust Company (1.3 %)
 Sumitomo Mitsui Banking Corporation (0.9 %)
 The Bank of Tokyo-Mitsubishi, Ltd. (0.8 %)
 SEGA Schweizerische Effekten-Giro AG (0.8 %)
 Clearstream Banking S.A. (0.8 %)
 Nichido Fire and Marine Insurance Co., Ltd. (0.8 %)

Sony în România 
În România, rețeaua de magazine Sony Center deține 8 unități și a avut afaceri de 10 milioane de euro în 2009.

Note

Legături externe 

 Situl oficial
 Sony Japan 
 Sony Global HQ
 Sony Australia
 Sony Canada
 Sony New Zealand
 Sony United Kingdom
 Sony USA
 Sony Computer Entertainment
 Sony Ericsson 
 Sony Music Entertainment
 Sony Pictures
 Sony Playstation

Fondări în 1946